Norge–England 2–1

Norge slo England 2–1 i en kvalifiseringskamp til verdensmesterskapet i fotball 1982 som var både Norges og Englands herrelandslags nest siste kamp i kvalifiseringsgruppe 4 i den europeiske VM-kvalifiseringen. Resten av lagene, Ungarn, Romania og Sveits hadde kamper tilgode på både England og Norge i kvalifiseringsgruppen.Kampen fant sted 9. september 1981 på Ullevaal Stadion i Oslo. 


== Radio- og TV-kommentatorer ==
Kampen ble kommentert over NRK Radio med 1. omgangen på P2 (19.00–19.55) og 2. omgangen på riksprogramkanalen P1 (19.55–20.50) av Bjørge Lillelien og sidekommentator Terje Dalby, på NRK TV (1. omgang 18.55–19.29 og 2. omgang 19.55–20.45) av Arne Scheie med intervjuerne på indre bane Dan Børge Akerø og Knut Th. Gleditsch etter kampslutt. I Storbritannia ble kampen sendt live på ITV, med kommentatorene Brian Moore og Ron Atkinson.Utropet fra Lillelien da dommeren blåste av kampen har senere blitt verdenskjent og klippet av Lilleliens kommentering ble innlemmet i Norges dokumentarv i 2012, et register over de viktigste dokumentene i Norges historie. Registeret er en nasjonal utgave av UNESCOs Verdensminne-program (Memory of the World).

Der blåser han! Der blåser han! Norge har slått England 2-1 i fotball! Vi er best i verden! Vi er best i verden! Vi har slått England 2-1 i fotball! Det er aldeles utrolig! Vi har slått England! England, kjempers fødeland – Lord Nelson, Lord Beaverbrook, Sir Winston Churchill, Sir Anthony Eden, Clement Attlee, Henry Cooper, Lady Diana, vi har slått dem alle sammen, vi har slått dem alle sammen. Maggie Thatcher, can you hear me? Maggie Thatcher, jeg har et budskap til deg midt under valgkampen, jeg har et budskap til deg: Vi har slått England ut av verdensmesterskapet i fotball. Maggie Thatcher, som de sier på ditt språk i boksebarene rundt Madison Square Garden i New York: –Your boys took a hell of a beating! Your boys took a hell of a beating! Maggie Thatcher: Norge har slått England i fotball! Vi er best i verden! It's Norway two. England one. What a fabulous night for football! Vær så god, studio!

I 2002 kåret den britiske avisen The Observer dette utropet til den beste prestasjonen av en kommentator noensinne.

Englands Bryan Robson scoret kampens første mål etter 14 minutter. I det 34 minutt utlignet Roger Albertsen, og ett minutt før pause gikk Norge opp i ledelsen etter at Hallvar Thoresen scoret. Kampen hadde avspark kl 19 og ble sendt direkte på TV i sin helhet, bortsett fra det siste kvarteret av første omgang der Norge snudde kampen og pausen. Da gikk nemlig Dagsrevyen og det ble stille fra Ullevaal, men begge gangene Norge scoret avbrøt programleder Einar Slyngstad og opplyste om målene, det andre med «Norges bredeste glis».Et annet kanskje ikke fullt så kjent sitat fra samme kamp av samme kommentator er følgende utsagn:

Så blir han felt av grisen Phil Neal. Rampen Phil Neal sparker Tommy overende bakfra. Phil «Gris» Neal! Begynn å ta igjen gutter! Begynn å ta igjen! Engelskmennene har ramp både på banen og tribunen. Tom Lund gikk forbi to engelskmenn, Phil Neal overfalt ham bakfra! For en gris! For en fotballramp Phil Neal er! Dette skal han ha igjen gutter, ta ham ved første anledning.


== Kampstatistikk ==


== Se også ==
 Wikiquote: Bjørge Lillelien – sitater


== Referanser ==


== Litteratur ==
Arbeiderbladet 1981.09.09. Norge;Oslo. 9. september 1981. 


== Eksterne lenker ==
Fotballkamp Norge - England (02:03:23) Norge - England 1981. Fra nrk.no
Med lisens til å sende med klippet Radiokommentator Bjørge Lillelien Fra tv.NRK.no
Norway 2-1 England (1981) WCQ Lengde: 8 min. og 15 sekunder på YouTube.com
1982 FIFA World Cup Qualifiers - Norway v. England hele sendingen fra engelsk TV-kanal Lengde: 1. time 59 min. og 45 sekunder på YouTube.com
1981: Norway - England 2-1 (documentary) The dream of Great Britain. Laget av NRK. Lengde: 15 min. og 0 sekunder på YouTube.com
«VG 10.9.1981 side 30». Oslo: VG : ARKIV. 10. september 1981. CS1-vedlikehold: Dato og år (link)
«VG 10.9.1981 side 35». Oslo: VG : ARKIV. 10. september 1981. CS1-vedlikehold: Dato og år (link)
Fuglum, Arve (1964-) (2003). «1981: Vi er best i verden!». Magiske Øyeblikk : Høydepunkter fra NRK Radiosporten gjennom 70 år. Oslo: Damm i samarbeid med NRK aktivum. s. 126–129. ISBN 9788204087003. 143314734.  [Metadata på Oria.no / Se også Bokens innholdsfortegnelse på content.bibsys.no.]
Olsen, Egil; Scheie, Arne; Jorsett, Per og Ulseth, Otto (1997). «Taktikk-tavla introduseres». Landslaget: det norske fotballandslagets historie. Oslo: Stenersens forlag. s. 101–105. ISBN 8272012103. CS1-vedlikehold: Flere navn: forfatterliste (link) [Digital utgave / Tilgang for norske IP-adresser ved Nasjonalbiblioteket.]
(en) Kamp rapport fra RSSSF Norwegian football archive